 ร้านส้มตำครกยักษ์ในโครงการ East Parkริมถนนรามอินทรา ร้านอยู่ชั้น 2 ร้านติดแอร์ มีที่จอดรถสะดวก บรรยากาศสบายๆสไตล์ร้านส้มตำขึ้นห้าง

 เดินเข้ามาในร้านก็สะดุดตากับครกใบใหญ่ที่เค้าเอาไว้ใช้ตำส้มตำกันจริงๆสมชื่อร้านส้มตำครกยักษ์
 เมนูอาหารอีสานมาตรฐาน ส้มตำ ยำ ลาบ น้ำตก

 เมนูส้มตำเค้าเยอะจริงๆ ทั้ง ตำไทย ตำลาว ตำมั่ว ตำซั่ว ตำโครตมั่ว ตำถาด ตอนที่ไปมีโปรโมชั่นตำถาดปลากระพงลดเหลือ 299฿ ปลากระพงทอดน้ำปลามาทั้งตัว กินกับส้มตำ เส้นขนมจีน และหมูยอ
 คอหมูย่างอร่อย ใช่เนื้อหมูส่วนคอจริงๆที่มีมันแทรกเยอะ ย่างไฟอ่อนๆจนเนื้อนุ่ม ส้มตำก็ใช้มะละกอสับเส้นใหญ่กรอบๆ 

 อาหารรสจัดจ้าน ติดหวานไปหน่อย ถ้าไม่กินเผ็ดต้องบอก อาหารส่วนใหญ่รวมถึงส้มตำจะราคา 89฿ อาหารบางอย่างราคาสูงหน่อยแต่ก็พอรับได้ 

 ได้ voucher 200฿ จากวงในมา 3ใบ ตอนใช้มีความสับสนพอควร อุตส่าห์โทรมาถามที่ร้านก่อน พอมาถึง พนักงานคนนึงบอกอย่าง อีกคนบอกอย่าง สรุปใช้ได้ 2ใบ ว่าไงก็ว่าตามนั้นครับ
